rejauldu/bengali-wikipedia huggingface dataset:
বাংলাদেশ ক্রিকেট দল পূর্ব-নির্ধারিত সময়সূচী মোতাবেক ২০০৯ সালের আন্তর্জাতিক মৌসুমে ওয়েস্ট ইন্ডিজ সফর করে। ৩ জুলাই, ২০০৯ তারিখ থেকে ২ আগস্ট, ২০০৯ তারিখ পর্যন্ত সফরে ওয়েস্ট ইন্ডিজ ক্রিকেট দলের বিপক্ষে দুই টেস্ট, তিনটি একদিনের আন্তর্জাতিক ও একটি টুয়েন্টি২০ আন্তর্জাতিকে প্রতিদ্বন্দ্বিতা করে।  এ সময় ওয়েস্ট ইন্ডিজ ক্রিকেট বোর্ড ও ওয়েস্ট ইন্ডিজ খেলোয়াড় সমিতির মধ্যকার শ্রম অসন্তুষ্টির কারণে পুরো সিরিজে ওয়েস্ট ইন্ডিজ দলের প্রথম একাদশ মাঠে নামাতে পারেনি।  বাংলাদেশ দল খুব সহজেই দুর্বল ওয়েস্ট ইন্ডিজ দলকে কুপোকাত করে। টেস্ট সিরিজে ২-০ এবং একদিনের আন্তর্জাতিকে ৩-০ ব্যবধানে সিরিজ জয়ের স্বাদ আস্বাদন করে। টেস্ট সিরিজে বাংলাদেশ তাদের দ্বিতীয় ও তৃতীয় জয় পায়। পাশাপাশি বিদেশ সফরে সিরিজ জয়সহ প্রথমবারের মতো হোয়াইটওয়াশ করে। একদিনের আন্তর্জাতিকের সিরিজেও বাংলাদেশ টেস্টভূক্ত দলের বিপক্ষে বিদেশ সফরে জয় পায় ও হোয়াইটওয়াশ করতে সক্ষম হয়। ওয়েস্ট ইন্ডিজ কেবলমাত্র টুয়েন্টি২০ আন্তর্জাতিকে সিরিজ জয় পায়।   টেস্ট সিরিজ   ১ম টেস্ট    দ্বিতীয় টেস্ট    ওডিআই সিরিজ   ১ম ওডিআই    ২য় ওডিআই    ৩য় ওডিআই    টি২০আই সিরিজ   একমাত্র টি২০আই    প্রস্তুতিমূলক খেলা   প্রথম-শ্রেণী: ওয়েস্ট ইন্ডিজ এ বনাম বাংলাদেশ একাদশ    লিস্ট এ: ওয়েস্ট ইন্ডিজ বিশ্ববিদ্যালয় উপাচার্য একাদশ বনাম বাংলাদেশ একাদশ    সম্প্রচার ব্যবস্থা  টেলিভিশন নেটওয়ার্ক বিটিভি (সরাসরি) — বাংলাদেশ টেন স্পোর্টস (সরাসরি) — ভারত   তথ্যসূত্র   বিষয়শ্রেণী:বাংলাদেশ ক্রিকেট দলের ওয়েস্ট ইন্ডিজ সফর বিষয়শ্রেণী:২০০৯-এ আন্তর্জাতিক ক্রিকেট প্রতিযোগিতা বিষয়শ্রেণী:২০০০-০১ থেকে ওয়েস্ট ইন্ডিজের ক্রিকেট মৌসুম বিষয়শ্রেণী:২০০৯-এ বাংলাদেশী ক্রিকেট বিষয়শ্রেণী:২০০৯-১০ ওয়েস্ট ইন্ডিয়ান ক্রিকেট মৌসুম বিষয়শ্রেণী:২০০৯-এ ওয়েস্ট ইন্ডিয়ান ক্রিকেট
এল পোর্ভেনির হ'ল মেক্সিকোর মোন্তেররেইয়ের নিউভোতে প্রকাশিত প্রাচীনতম সংবাদপত্র। ডন জিসাস কান্তি লিয়াল এবং রিকার্ডো অ্যারেনলেস ১৯১৯ সালের জানুয়ারিতে এই পত্রিকাটি প্রতিষ্ঠা করেছিলেন।  (Spanish) পত্রিকার প্রধান নির্বাহী ছিলেন জোসে জেরার্ডো কন্টি এসকালান্টে। El Porvenir  (Spanish)   আরো দেখুন    মেক্সিকোর সংবাদপত্রের তালিকা   তথ্যসূত্র       বহিঃসংযোগ    এল পোরভিনের অফিসিয়াল ওয়েবসাইট  এল পোরভিনের অনলাইন সংস্করণ  বিষয়শ্রেণী:স্পেনীয় ভাষার সংবাদপত্র বিষয়শ্রেণী:১৯১৯-এ প্রতিষ্ঠিত প্রকাশনা বিষয়শ্রেণী:মেক্সিকোর সংবাদপত্র বিষয়শ্রেণী:১৯১৯-এ প্রতিষ্ঠিত সংবাদপত্র
থাম্ব|বিধান ভবন (রাজ্য বিধানসভা) নাগপুর বিধান ভবন, নাগপুর হল ভারতের মহারাষ্ট্র রাজ্যের দ্বিতীয় রাজধানী নাগপুরের সিভিল লাইন এলাকার একটি ভবন। এখানে মহারাষ্ট্র আইনসভার শীতকালীন অধিবেশন অনুষ্ঠিত হয়। ভবনটির ভিত্তিপ্রস্তর স্থাপন করা হয় ১৯১২ সালে। এটি যুক্তপ্রদেশ এবং বেরার প্রশাসনের জন্য তৎকালীন ব্রিটিশ কমান্ড দ্বারা নির্মিত হয়েছিল, যার মধ্যে নাগপুর ছিল রাজধানী। পরবর্তীতে ১৯৫২ সালে সিপি ও বেরারকে বৃহৎ মধ্যভারত রাজ্য মধ্যপ্রদেশে বিভক্ত করা হয় যার মধ্যে বর্তমান মধ্যপ্রদেশ, ছত্তিশগড় এবং বিদর্ভ অঞ্চল অন্তর্ভুক্ত ছিল। নাগপুর ছিল এই রাজ্যের রাজধানী। ১৯৬০ সালে এই রাজ্যটি আরও বিভক্ত হয়, যার ফলে বিদর্ভ অঞ্চল মহারাষ্ট্র রাজ্যে চলে যায়। এভাবে নাগপুর তার রাজধানীর মর্যাদা হারায়। কিন্তু বিদর্ভ অঞ্চলের স্বার্থ রক্ষা এবং সমান উন্নয়নের জন্য যশবন্তরাও চ্যাভানের নেতৃত্বে মহারাষ্ট্র রাজ্য সরকার দ্বারা একটি নাগপুর চুক্তি স্বাক্ষরিত হয়েছিল। তদনুসারে নাগপুরকে মহারাষ্ট্রের দ্বিতীয় রাজধানী করা হয় এবং রাজ্য আইনসভার শীতকালীন অধিবেশন এবং রাজ্য আইন পরিষদের অধিবেশন নাগপুরে অনুষ্ঠিত হওয়ার কথা ছিল।   তথ্যসূত্র   বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯১২-এ ভারতে প্রতিষ্ঠিত বিষয়শ্রেণী:ভারতের আইনসভা ভবন বিষয়শ্রেণী:মহারাষ্ট্রের সরকারি ভবন বিষয়শ্রেণী:নাগপুরের ভবন ও স্থাপনা
ঈসা বে মসজিদ (তুর্কি: İsa Bey Camii), ১৩৭৪-৭৫ সালে নির্মিত,The Evolution of Architectural Form in Turkish Mosques (1300-1700), Suut Kemal Yetkin, Studia Islamica, No. 11 (1959), 76-77. আনাতোলীয় বেয়লিক-দের থেকে অবশিষ্ট স্থাপত্য শিল্পের প্রাচীনতম এবং সবচেয়ে চিত্তাকর্ষক কাজগুলির মধ্যে একটি। মসজিদ-টি সেলচুক, ইজমির-এ আয়াসলুগ পাহাড়ের উপকণ্ঠে অবস্থিত।   ইতিহাস  এটি স্থপতি 'আলি বি মুশাইমিশ দিমিসক্লিওগ্লু, আয়দিনিদ ইসা বে'র সম্মানে তৈরি করেছিলেন। মসজিদের পরিকল্পনা দামেস্কের মহান মসজিদের উপর ভিত্তি করে তৈরি করা হয়েছে।  মসজিদটির পূর্ব ও পশ্চিমে দুটি প্রধান প্রবেশপথ রয়েছে এবং এতে একটি ফোয়ারা কোর্ট রয়েছে। পশ্চিম দেয়ালে শিলালিপি এবং জ্যামিতিক আকার খোদাই করা আছে। এই দেয়ালগুলো মার্বেল দিয়ে আবৃত, যেখানে বাকি পাশের সম্মুখভাগগুলো কাটা পাথর দিয়ে তৈরি। এটি একটি ৪৮-বাই-৫৬-মিটার (১৫৭ বাই ১৮৪ ফু) ভিত্তির উপর অপ্রতিসমভাবে নির্মিত। ৯.৪ মিটার (৩১ ফু) এবং ৮.১ মিটার (২৭ ফু) ব্যাস বিশিষ্ট এর গম্বুজের রিমগুলি ইজনিক (নিসিয়া) টাইলস দ্বারা সজ্জিত। বারোটি গোলাকার স্তম্ভ বারান্দা দিয়ে ঘেরা এর উঠানের ভিতরে দাঁড়িয়ে আছে। এর ইটের মিনারটি একটি অষ্টভুজাকার ভিত্তির উপর নির্মিত এবং ব্যালকনি থেকে উপরের অংশটি ধ্বংসপ্রাপ্ত। মসজিদটির পশ্চিমে আরেকটি মিনার ছিল, যা এখন সম্পূর্ণ ধ্বংস হয়ে গেছে। সেখানে একটি দরজা খোলার কারণে মিহরাব (কুলুঙ্গি বা বেদি) অন্য মসজিদে স্থানান্তরিত হয়েছিল। মসজিদের ঠিক পাশেই পিরামিড আকৃতির ছাদ সহ পাথর ও ইট দিয়ে তৈরি একটি অষ্টভুজাকৃতি সেলজুক সমাধি রয়েছে।  ১৮২৯ সাল নাগাদ মসজিদটি ধ্বংসস্তূপে পরিণত হয় এবং ১৮৪২ সালের মধ্যে মিনারটি পড়ে যায়।.Michael Greenhalgh, From the Romans to the Railways: The Fate of Antiquities in Asia Minor, (Brill, 2013), 90. ঊনবিংশ শতাব্দীতে, এটি একটি ক্যারাভানসেরাই হিসাবেও ব্যবহৃত হত।   চিত্রশালা    আরও দেখুন   আইডিনিড রাজবংশ  আনাতোলীয় বেয়লিক  ইসলামি স্থাপত্য  ইসলামি আর্ট  মসজিদের তালিকা  ইসলামের ইতিহাসের সময়রেখা  তুর্কি গ্র্যান্ড মসজিদের তালিকা   টীকা    তথ্যসূত্র   Bayrak, Orhan M. (1994). p. 407, Türkiye Tarihi Yerler Rehberi (expanded 3rd edition). İnkılâp Kitabevi. .   বহিঃসংযোগ    অনেক ছবি সহ ইসাবে মসজিদের ইতিহাস ও স্থাপত্য   ইসাবে মসজিদের ছবি   ইসাবের মসজিদের ৩০টির বেশি ছবি   ঈসা বে মসজিদ পরিদর্শন - ফটো অন্তর্ভুক্ত  বিষয়শ্রেণী:ইজমিরের মসজিদ বিষয়শ্রেণী:১৩৭৫-এর মসজিদ বিষয়শ্রেণী:আনাতোলীয় বেইলিক স্থাপত্য বিষয়শ্রেণী:গম্বুজসহ মসজিদ বিষয়শ্রেণী:১৩৭৫-এ সম্পন্ন মসজিদ
আলভিন আইজ্যাক কালীচরণ (; জন্ম: ২১ মার্চ, ১৯৪৯) ব্রিটিশ গায়ানার (বর্তমানে - গায়ানা) জর্জটাউনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।  ইন্দো-গায়ানীয় বংশোদ্ভূত ও ‘কালী’ ডাকনামে পরিচিত আলভিন কালীচরণ ১৯৭২ থেকে ১৯৮১ সময়কালে ওয়েস্ট ইন্ডিজ ক্রিকেট দলের বিখ্যাত ব্যাটসম্যান হিসেবে পরিচিত ছিলেন। পাশাপাশি দলের অধিনায়কেরও দায়িত্ব পালন করেছেন তিনি। দৃষ্টিনন্দন ব্যাটিং ক্রীড়াশৈলী ও মার্জিত রুচির পরিচয় বহন করেছেন খেলার মাঠে। খেলায় তিনি মূলতঃ বামহাতি ব্যাটসম্যান হলেও প্রয়োজনমাফিক ডানহাতে অফ-স্পিন বোলিং করতেন।   খেলোয়াড়ী জীবন  ১৯৭৫ সালে প্রবর্তিত ক্রিকেট বিশ্বকাপে শিরোপা জয়ী ওয়েস্ট ইন্ডিজ ক্রিকেট দলের অন্যতম সদস্য ছিলেন কালীচরণ। এছাড়াও ১৯৭৯ সালেও বিশ্বকাপ জয় করে ওয়েস্ট ইন্ডিজ দল। ১৯৭৮-৭৯ মৌসুমে ভারত সফরে তিনি তার সর্বোচ্চ ১৮৭ রান সংগ্রহ করেন ভারতের বিপক্ষে।  ইংরেজ কাউন্টি ক্রিকেটে ওয়ারউইকশায়ার দলেই তিনি সর্বাধিক সফলতা প্রদর্শন করেছেন। ১৯৮৪ সালে ন্যাটওয়েস্ট ট্রফির একদিনের ক্রিকেট প্রতিযোগিতায় মাইনর কাউন্টি দল অক্সফোর্ডশায়ারের বিপক্ষে ২০৬ রানসহ ৩২ রানে ৬ উইকেট লাভ করেছিলেন। ১৯৭৩ সালে তিনি উইজডেন কর্তৃক বর্ষসেরা ক্রিকেটারের মর্যাদায় অভিষিক্ত হন।  অন্যতম স্মরণীয় ইনিংস হিসেবে রয়েছে ইংল্যান্ডের বিপক্ষে ১৫৮ রান সংগ্রহ করা। প্রথম দিনের শেষ বলে টনি গ্রেগ কর্তৃক রান আউট হবার পর বিতর্কে জড়িয়ে পড়েন।Bateman, Colin (1993). If The Cap Fits. Tony Williams Publications. pp. 82–83. . বিশ্ব সিরিজ ক্রিকেটে অংশ নিতে চাইলেও ব্যর্থ হন তিনি। ১৯৭৭-৭৮ মৌসুমে ক্যারি প্যাকার সংক্রান্ত বিষয়ে ক্লাইভ লয়েড অধিনায়ত্ব থেকে পদত্যাগ করলে তাকে ওয়েস্ট ইন্ডিজের অধিনায়কের দায়িত্ব দেয়া হয়। পরবর্তীকালে দক্ষিণ আফ্রিকায় অনুষ্ঠিত বিদ্রোহী দলের অনানুষ্ঠানিক সফরে দলকে নেতৃত্ব দিয়েছিলেন।    ব্যক্তিগত জীবন  তার ভাই ডেরেক কালীচরণ গায়ানা দল ও মার্কিন যুক্তরাষ্ট্রে প্রথম-শ্রেণীর ক্রিকেট খেলেছেন। বর্তমানে তিনি ল্যাশিংস বিশ্ব একাদশ দলের ম্যানেজারের দায়িত্বে রয়েছেন। মার্কিন যুক্তরাষ্ট্রে অবস্থান করছেন তিনি ও কোচিংয়ে জড়িত থেকে সেখানকার যুবকদেরকে ক্রিকেটে তালিম দিচ্ছেন। এছাড়াও, ইন্টারনেটভিত্তিক নেটওয়ার্ক ইউআইটিভি কানেক্টের ব্র্যান্ড অ্যাম্বাসেডর মনোনীত হয়েছেন তিনি।   তথ্যসূত্র    আরও দেখুন   ফ্রাঙ্ক ওরেল  ১৯৭৫ ক্রিকেট বিশ্বকাপ  ওয়েস্ট ইন্ডিজ ক্রিকেট দল  টেস্ট ক্রিকেট অভিষেকে সেঞ্চুরির তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ        বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:গায়ানার ক্রিকেট কোচ বিষয়শ্রেণী:গায়ানীয় হিন্দু বিষয়শ্রেণী:ইন্দো-গায়ানীয় ব্যক্তি বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:বারবাইসের ক্রিকেটার বিষয়শ্রেণী:ভারতীয় বংশোদ্ভূত ক্রীড়াবিদ বিষয়শ্রেণী:শ্রপশায়ারের ক্রিকেটার বিষয়শ্রেণী:হিয়ারফোর্ডশায়ারের ক্রিকেটার বিষয়শ্রেণী:জর্জটাউনের (গায়ানা) ক্রীড়াবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উইকিপিডিয়া:অতি শীঘ্রই অনুসারে ~মহীন (আলাপ) ০৬:১৪, ২৭ নভেম্বর ২০২২ (ইউটিসি) শাহনাজ সুমি   – (অপসারণের প্রস্তাবনা দেখুনলগ দেখুন) () উল্লেখযোগ্য হন নি।  কুউ পুলক  20px|link=ব্যবহারকারী আলাপ:কুউ পুলক ১৭:৪১, ১৭ নভেম্বর ২০২২ (ইউটিসি)   তিনি কেন "উল্লেখযোগ্য হন নি", কোন কোন মানদণ্ড অনুসারে তিনি উল্লেখযোগ্য নন, সেই বিষয়টি প্রস্তাবক হিসেবে পরিষ্কার ভাবে আপনার উল্লেখ করা প্রয়োজন। (আমি নিবন্ধটি এখনও পড়িনি এবং এই নিবন্ধ সম্পর্কে আপাতত কোনও মতামত দিচ্ছি না।) ≈ MS Sakib  «আলাপ»  ১৮:৪৩, ২০ নভেম্বর ২০২২ (ইউটিসি) @MS Sakib  চারটা চলচ্চিত্রের সবগুলোতে পার্শ্ব চরিত্রে স্বল্পকালীন উপস্থিতি ছাড়া কোন পুরস্কার প্রাপ্তি নেই তাই লিখেছি - উল্লেখযোগ্য এখনও হন নি। হয়তো ভবিষ্যতে হতে পারেন।  কুউ পুলক  20px|link=ব্যবহারকারী আলাপ:কুউ পুলক ১৯:০৫, ২০ নভেম্বর ২০২২ (ইউটিসি)   -- Deloar Akram (আলাপ • অবদান • লগ) ১৭:০১, ২৩ নভেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মিহির নরেন্দ্র হিরওয়ানি (জন্ম: ১৪ মে ১৯৯৪) একজন ভারতীয় প্রথম-শ্রেণীর ক্রিকেটার যিনি মধ্যপ্রদেশের হয়ে খেলেন।  তার বাবা নরেন্দ্র ছিলেন একজন লেগস্পিন বোলার যিনি ভারতের হয়ে খেলতেন এবং টেস্ট অভিষেকে সাফল্যের জন্য স্মরণীয় হয়ে আছেন। তিনি ২০১৬ সালের ১০ জানুয়ারী ২০১৫-১৬ সৈয়দ মুশতাক আলী ট্রফিতে তার টি-টোয়েন্টি অভিষেক করেন। ৫ ফেব্রুয়ারী ২০১৮ তারিখে ২০১৭-১৮ বিজয় হাজারে ট্রফিতে মধ্যপ্রদেশের হয়ে তার লিস্ট এ অভিষেক হয়।   তিনি ২০১৭-১৮ রঞ্জি ট্রফিতে সাত ম্যাচে ৩১টি উইকেট নিয়ে মধ্যপ্রদেশের শীর্ষস্থানীয় উইকেট শিকারী ছিলেন। তিনি জুলাই ২০১৮-এ দলীপ ট্রফির জন্য ঘোষিত ইন্ডিয়া রেডের স্কোয়াডে জায়গা করে নিয়েছিলেন।   তথ্যসূত্র    বহিঃসংযোগ      বিষয়শ্রেণী:সিন্ধি বংশোদ্ভূত ভারতীয় ব্যক্তি বিষয়শ্রেণী:ভোপাল থেকে আগত ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:ইন্ডিয়া রেডের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি
ফোর্স () ২০১১ সালের একটি বলিউড নির্মিত হিন্দি ভাষার একশনধর্মী চলচ্চিত্র। এই চলচ্চিত্রটির পরিচালক নিশিকান্ত কামথ। এই চলচ্চিত্রটি ২০০৩ সালের তামিল চলচ্চিত্র 'কাখা কাখা'র পুনঃনির্মাণ। ফোর্স সিরিজের দ্বিতীয় চলচ্চিত্র ফোর্স ২ মুক্তি পায় ২০১৬ সালে। এই দুই ছবিতেই মুখ্য ভূমিকায় অভিনয় করেছেন জন আব্রাহাম।   অভিনয়    জন আব্রাহাম - এসিপি যশোবর্ধন  জেনেলিয়া ডি’সুজা - মায়া  বিদ্যুৎ জামওয়াল - বিষ্ণু  রাজ বব্বর - জোনাল ডিরেক্টর  মনীশ বহেল - অতুল  মুকেশ ঋষি - রেড্ডি  কমলেশ সাওন্ত - কমলেশ  সন্ধ্যা মৃদুল - স্বাতী  আনাইথা নায়ার - রচনা   কাহিনী   সিনেমা শুরু হয় যখন নার্কোটিক কন্ট্রোল ব্যুরোর এসিস্টেন্ট কমিশনার অফ পুলিশ, যশোবর্ধন হসপিটালে মরণাপন্ন অবস্থায় শুয়ে আছে। তাকে আততায়ীরা গুলি করে গভীর খাদে ফেলে দিলে সহাকারী অতুল ও কমলেশ যশকে উদ্ধার করে হাসপাতালে নিয়ে আসে। পিছনের কাহিনী এভাবেই শুরু হয়। যশ একজন সাহসী আই পি এস অফিসার। সে ও তার দলে বাকিরা আড়ালে থেকে মাদকচক্রের বিরুদ্ধে অভিযান চালায়। এই দলে মহেশ, অতুল, কমলেশ তিনজনেই যশ ওরফে যশোবর্ধনকে ভালবাসে। যশের একদিন শিক্ষিকা মায়ার সাথে আলাপ হয়। মায়া পথ দুর্ঘনায় আহত হলে যশ তাকে হাসপাতালে নিয়ে যায় ও সুস্থ করে তোলে। যশ তার প্রেমে পড়ে ও অতুলের স্ত্রী স্বাতীর উৎসাহে তাকে বিবাহ করে। ইতোমধ্যে মাদকচক্রের সমস্ত ঘাঁটির খবর তাদের জানিয়ে দেয় এক ব্যক্তি। যশোবর্ধন ও তার পুরো বাহিনী সমস্ত দলবলকে গ্রেপ্তার করতে শুরু করে। অন্য সমস্ত মাদক ব্যবসায়ীরা জেলে চলে গেলে সেই সুযোগে মাদকের ব্যবসায় একচ্ছত্র ক্ষমতার অধিকারী হয়ে ওঠে রেড্ডি। রেড্ডিকে যশরা গ্রেপ্তার করে, রেড্ডি পালটা আক্রমণ করতে চেষ্টা করলে অফিসাররা তাকে হত্যা করে। এই দৃশ্য চোখের সামনে দেখে রেড্ডির ভাই বিষ্ণু, যে কেনিয়া থেকে ভারতে এসেছিল মাদকের ব্যবসা নিয়ন্ত্রণ করতে। বিষ্ণু অত্যন্ত নৃশংস ও শক্তিশালী। সে এর প্রতিশোধ নিতে একের পর এক হত্যা করতে থাকে যারা নার্কোটিক দপ্তরকে মদত করেছে তাদের। রেড্ডি হত্যার জন্যে তদন্ত কমিশন বসে ও জোনাল ডিরেক্টর যশ, মহেশ, অতুল, কমলেশ চারজনকে সাসপেন্ড কর‍তে বাধ্য হন। বিষ্ণু মহেশ কে বাড়ির ভেতর ঢুকে পাশবিকভাবে হত্যা করে ও রচনাকে ধর্ষন করে খুন করে। এই ঘটনায় ডিরেক্টর সকলের সাসপেনসন তুলে নেন ও আদেশ দেন বিষ্ণুকে যেভাবেই হোক থামাতে। বিষ্ণু এবার স্বাতীকে অপহরণ করে এবং অতুলকে চাপ দিয়ে জেনে নেয় মায়া ও যশের অবস্থান তারপর যশকে ঘায়েল করে মায়াকে তুলে নিয়ে যায়। অনুতপ্ত অতুল যশকে হাসপাতাকে নিয়ে আসে এবং এখান থেকে সিনেমা শুরু হয়। অসুস্থ যশ কোমা থেকে ফিরে আসে কিন্তু ডাক্তার তাকে কোথাও যেতে নিষেধ করে। কড়া ওষুধ খেয়ে যশোবর্ধন বেরিয়ে পড়ে বিষ্ণুর খোঁজে। অতুলের কাছে আসা ফোনে যানা যায় বিষ্ণু স্বাতীকে একটি বাড়িতে রেখে গেছে। সেখানে গিয়ে তারা দেখে স্বাতীকে হত্যা করে ঝুলিয়ে দিয়েছে বিষ্ণুর লোকেরা। এই ঘটনায় নিজেকে দোষী মনে করে অতুল আত্মহত্যা করে। কমলেশকে সংগে নিয়ে যশ বিষ্ণুর মুখোমুখি হয়। গুলিতে কমলেশ আহত হলে সে যশকে জানায় বিষ্ণুকে যেভাবেই হোক ধরতে। যশ বিষ্ণুকে ধরে ফেলার আগে মায়াকে বিষ্ণু হত্যা করে এবং যশের মুখোমুখি হয়। রক্তক্ষয়ী খন্ডযুদ্ধে যশ বিষ্ণুকে খুন করে।   ধারাবাহিক    তথ্যসূত্র   বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১১-এর চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ফক্স স্টার স্টুডিওসের চলচ্চিত্র বিষয়শ্রেণী:মহারাষ্ট্র পুলিশের কাল্পনিক চিত্রায়ণ বিষয়শ্রেণী:তামিল চলচ্চিত্রের হিন্দি পুনর্নির্মাণ বিষয়শ্রেণী:২০১১-এর অ্যাকশন থ্রিলার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র
বায়ুপুরাণ (সংস্কৃত: वायुपुराण) হল সংস্কৃত পাঠ এবং হিন্দুধর্মের আঠারোটি প্রধান পুরাণের একটি। এটি সম্পর্কে মহাভারত ও অন্যান্য হিন্দু গ্রন্থে উল্লেখ করা হয়েছে, যার কারণে পণ্ডিতগণ প্রস্তাব করেছেন যে পাঠ্যটি পুরাণ ধারার মধ্যে প্রাচীনতম। বায়ু ও বায়বীয় পুরাণগুলি তাদের গঠন এবং বিষয়বস্তুতে খুব বড় সমাপতিত অংশ ভাগ করে, সম্ভবত কারণ তারা একসময় একই ছিল, কিন্তু শতাব্দীর পর শতাব্দী ধরে ক্রমাগত সংশোধনের ফলে মূল পাঠ দুটি ভিন্ন গ্রন্থে পরিণত হয়, এবং বায়বীয় পাঠটি ব্রহ্মাণ্ডপুরাণ নামেও পরিচিত হয়।  বায়ুপুরাণ, ঐতিহ্য ও অন্যান্য পুরাণের শ্লোক অনুসারে, ২৪,০০০টি শ্লোক রয়েছে। যাইহোক, টিকে থাকা পান্ডুলিপিতে প্রায় ১২,০০০টি শ্লোক রয়েছে। পাঠ্যটি শতাব্দী ধরে ক্রমাগত পরিমার্জিত হয়েছে, এবং এর বর্তমান পাণ্ডুলিপিগুলি খুব আলাদা। কিছু পাণ্ডুলিপিতে ১১২টি অধ্যায় সহ চারটি পদ (অংশ) এবং ১১১টি অধ্যায় সহ দুটি খন্ড রয়েছে।  বৈচিত্র্যময় পাণ্ডুলিপির তুলনা থেকে বোঝা যায় যে নিম্নলিখিত বিভাগগুলি পরবর্তী শতাব্দীতে আরও প্রাচীন বায়ুপুরাণে স্থানান্তরিত হয়েছিল: মহাত্ম্য নামে পরিচিত ভূগোল এবং মন্দির-সম্পর্কিত ভ্রমণ নির্দেশিকাগুলির অধ্যায়, দুটি অধ্যায় জাত ও ব্যক্তি আশ্রম, তিনটি অধ্যায় ধর্ম ও তপস্যা, এগারোটি অধ্যায় পবিত্রতা ও সংষ্কার এবং একটি অধ্যায় পরকালের নরক সম্পর্কে।  পাঠ্যটি এর অসংখ্য উল্লেখের জন্য উল্লেখযোগ্য, মধ্যযুগীয় যুগের ভারতীয় সাহিত্যে, সম্ভবত শিলালিপির লিঙ্ক যেমন মথুরা স্তম্ভে পাওয়া যায় এবং ৩৮০ খৃষ্টাব্দে পাওয়া যায়, সেইসাথে এলিফ্যান্ট গুহাগুলির মতো খোদাই ও ত্রাণগুলির উৎস – ইউনেস্কোর বিশ্ব ঐতিহ্যবাহী স্থান।  তথ্যসূত্র  বহিঃসংযোগ  Vayu Purana - English Translation by G.V.Tagare - Part 1  Vayu Purana - English Translation by G.V.Tagare - Part 2  বিষয়শ্রেণী:হিন্দু ধর্মগ্রন্থ বিষয়শ্রেণী:হিন্দু পুরাণ বিষয়শ্রেণী:পুরাণ বিষয়শ্রেণী:শৈব ধর্মগ্রন্থ
উইলিয়াম ওয়াটসন, ব্যারন থ্যাঙ্কারটন, পিসি (৮ ডিসেম্বর ১৮৭৩ - ১৩ জুন ১৯৪৮), ছিলেন একজন স্কটিশ ইউনিয়নবাদী পার্টির রাজনীতিবিদ এবং বিচারক।   জীবন  এডিনবার্গে জন্মগ্রহণকারী ওয়াটসন ছিলেন মার্গারেট ব্যানাটাইন (১৮৪৬-১৮৯৮) এবং উইলিয়াম ওয়াটসন, ব্যারন ওয়াটসন (১৮২৭-১৮৯৯) এর তৃতীয় পুত্র। তিনি কেমব্রিজের উইনচেস্টার কলেজ এবং জেসাস কলেজে পড়াশোনা করেন এবং ১৮৯৫ সালে আইনে তৃতীয় ডিগ্রি অর্জন করেন।  ১৮৯৯ সালে তিনি অ্যাডভোকেটস অনুষদে ভর্তি হন,  ১৯১৪ সালে সিল্ক গ্রহণ করেন। তিনি ১৯১৮ থেকে ১৯২২ সাল পর্যন্ত স্কটল্যান্ডের চার্চের সাধারণ পরিষদের প্রকিউরেটর ছিলেন এবং ১৯১৯ সালে একজন অ্যাডভোকেট ডেপুট ছিলেন।  ওয়াটসন ১৯১৩ থেকে ১৯১৮ সাল পর্যন্ত ল্যানার্ক সাউথের সংসদ সদস্য ছিলেন। তিনি ১৯২৪ থেকে ১৯২৯ সাল পর্যন্ত কার্লাইলের সংসদ সদস্য ছিলেন। তিনি ১৯২২ সালের জুলাই  থেকে ১৯২২ সালের নভেম্বর পর্যন্ত স্কটল্যান্ডের সলিসিটর জেনারেল এবং ১৯২২ সালের নভেম্বর  থেকে ১৯২৪ সালের ফেব্রুয়ারি এবং ১৯২৪ সালের নভেম্বর  থেকে ১৯২৯ সালের মে পর্যন্ত লর্ড অ্যাডভোকেট হিসেবে দায়িত্ব পালন করেন। ১৯২২ সালে তিনি প্রিভি কাউন্সেলর নিযুক্ত হন। ১৯২৯ সালের ১ মে তিনি সাধারণ বিভাগে আপিলের লর্ড হিসেবে বেঞ্চে উন্নীত হন এবং ল্যানার্ক কাউন্টির থ্যাঙ্কারটনের ব্যারন থ্যাঙ্কারটন হিসেবে আজীবন সমকক্ষ হিসেবে দায়িত্ব পালন করেন,  ১৯৪৮ সালে ৭৪ বছর বয়সে মৃত্যুর আগ পর্যন্ত তিনি এই পদে অধিষ্ঠিত ছিলেন।  লর্ড থ্যাঙ্কারটনের শখ ছিল বুনন, এবং মামলা শুনানির সময় তিনি এটি অনুশীলন করতেন।   তথ্যসূত্র    বহিঃসংযোগ     বিষয়শ্রেণী:কার্লাইলের যুক্তরাজ্যের সংসদ সদস্য বিষয়শ্রেণী:উইনচেস্টার কলেজে শিক্ষিত ব্যক্তি বিষয়শ্রেণী:যীশু কলেজ, কেমব্রিজের প্রাক্তন শিক্ষার্থী বিষয়শ্রেণী:প্রিভি কাউন্সিলের বিচারিক কমিটির সদস্য বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইউনিয়নিস্ট পার্টি (স্কটল্যান্ড) এর সংসদ সদস্য বিষয়শ্রেণী:১৯৪৮-এ মৃত্যু বিষয়শ্রেণী:১৮৭৩-এ জন্ম বিষয়শ্রেণী:স্কটল্যান্ডের সলিসিটর জেনারেল বিষয়শ্রেণী:২০শ শতাব্দীর স্কটল্যান্ডীয় বিচারক বিষয়শ্রেণী:লর্ড অ্যাডভোকেট
thumb|বি.১.১.৭ বংশ দ্বারা নিশ্চিতভাবে রোগাক্রান্ত দেশসমূহ। (২৫শে মার্চ ২০২১ তারিখ পর্যন্ত হালনাগাদকৃত)   ব্যাখ্যা:  সার্স-কোভি-২ ভাইরাসের আলফা প্রকারণ বা বি.১.১.৭ বংশ () সার্স-কোভি-২ (গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী ভাইরাস-২) নামক ভাইরাসের একটি প্রকারণ, যে ভাইরাসটি করোনাভাইরাস রোগ ২০১৯ (কোভিড-১৯) নামক সংক্রামক রোগটি সৃষ্টির জন্য দায়ী। এটি ২০ই/৫০১ওয়াই.ভি১ (20I/501Y.V1) বা উদ্বেগজনক প্রকারণ ২০ডিইসি-০১ (Variant of Concern 20DEC-01, সংক্ষেপে VOC-20DEC-01) কিংবা আরও প্রচলিতভাবে যুক্তরাজ্য প্রকারণ (UK variant), ব্রিটিশ প্রকারণ (British variant) বা কেন্ট প্রকারণ (Kent variant) বিকল্প নামগুলি দ্বারাও পরিচিত। এটি সার্স-কোভি-২ ভাইরাসের সবচেয়ে গুরুত্বপূর্ণ প্রকারণগুলির একটি হিসেবে পরিগণিত। ধারণা করা হয় এটি বন্য প্রকারের সার্স-কোভি-২ অপেক্ষা ৪০%-৮০% বেশি সংবহনযোগ্য (বেশীরভাগ প্রাক্কলন এই পরিসীমার মধ্যবর্তী থেকে উচ্চ অবস্থানে বিরাজমান)। ২০২০ সালের সেপ্টেম্বর মাসে যুক্তরাজ্যে কোভিড-১৯-এর মহামারি চলাকালে সংগৃহীত একটি নমুনা থেকে ঐ বছরের নভেম্বর মাসে এই প্রকারণটিকে শনাক্ত করা হয়। প্রকারণটি ডিসেম্বরের মাঝামাঝি দ্রুত ছড়িয়ে পড়তে শুরু করে এবং এটির ছড়িয়ে পড়ার সাথে দেশটিতে রোগটির সংক্রমণের হার তাৎপর্যপূর্ণভাবে বৃদ্ধি পাওয়ার মধ্যে সম্পর্ক প্রতিষ্ঠিত হয়েছে। এই প্রকারণটিতে ভাইরাসটির কীলকাকার প্রোটিনগুলিতে এক বা একাধিক পরিব্যক্তি সংঘটিত হয়েছে, ফলে ভাইরাসটির এই প্রকারণটি দ্রুত ছড়িয়ে পড়ছে। স্বাভাবিকের চেয়ে বেশি পরিব্যক্তি ঘটার কারণেও এই প্রকারণটি দৃষ্টি আকর্ষণ করেছে।  ২০২১ সালের জানুয়ারি মাসের তথ্য অনুযায়ী সার্স-কোভি-২ ভাইরাসের বংশাণুসমগ্র অনুক্রম নির্ণয়করণের ঘটনাগুলির অর্ধেকেরও বেশি যুক্তরাজ্যে সম্পাদিত হয়। এর ফলে প্রশ্ন উঠেছে সারা বিশ্বে ভাইরাসটির আরও কতগুলি গুরুত্বপূর্ণ প্রকারণ অশনাক্তকৃত অবস্থায় ঘুরে বেড়াচ্ছে।Rachel Schraer (22 December 2020). "Covid: New variant found ‘due to hard work of UK scientists". BBC. Retrieved 30 January 2021. ২০২১ সালের ২রা ফেব্রুয়ারি, পাবলিক হেলথ ইংল্যান্ড এই প্রতিবেদন প্রকাশ করে যে তারা ইতিমধ্যেই “ই৪৮৪কে পরিব্যক্তিবিশিষ্ট সীমিতসংখ্যক বি.১.১.৭ ভিওসি-২০২০১২/০১ বংশাণুসমগ্র শনাক্ত করেছে,” যেটিকে তারা “উদ্বেগজনক প্রকারণ ২০২১০২/০২” নাম দেয়। এই পরিব্যক্তিটি ৫০১.ভি২ প্রকারণ এবং বি.১.১.২৪৮ বংশতেও অবস্থিত এবং এটি টিকার কার্যকারিতা হ্রাস করতে পারে।  তথ্যসূত্র  বিষয়শ্রেণী:সার্স-কোভি-২ ভাইরাসের প্রকারণ বিষয়শ্রেণী:যুক্তরাজ্যে করোনাভাইরাসের বৈশ্বিক মহামারি বিষয়শ্রেণী:যুক্তরাজ্যে কোভিড-১৯ বৈশ্বিক মহামারি
তোমোয়াকি ওকুবো (, ; জন্ম: ২৩ জুলাই ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন তোমোয়াকি ওকুবো ১৯৯৮ সালের ২৩শে জুলাই তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উরাওয়া রেড ডায়মন্ডসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:চুও বিশ্ববিদ্যালয়ের প্রাক্তন শিক্ষার্থী বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:টোকিও ভের্দির খেলোয়াড়
সুলতানপুর জংশন রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এসএলএন।   অবস্থান   স্টেশন উত্তর প্রদেশের সুলতানপুরে অবস্থিত। এই স্টেশন থেকে পরবর্তী স্টেশন হল - বন্ধুয়া কলন রেলওয়ে স্টেশন এবং পূর্ববর্তী স্টেশন হল পরৌলি রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। স্টেশনে ৬ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৭৮ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  সুলতানপুর জংশন রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
মিঠে পুর ভারতের দিল্লির দক্ষিণ দিল্লি জেলার একটি জনগণনা নগর।   জনসংখ্যার উপাত্ত  ভারতের ২০০১ সালের আদমশুমারি অনুসারে মিঠে পুর শহরের জনসংখ্যা হল ৪১,২৪৩ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৬৭%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে মিঠে পুর এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
থোরিক ইব্রাহিম (জন্ম ১ ফেব্রুয়ারি, ১৯৬৯) মালদ্বীপের বর্তমান পরিবেশ ও জ্বালানি মন্ত্রী। ইব্রাহিম ১৯৯৫ সালে লফবোরো ইউনিভার্সিটি অফ টেকনোলজি থেকে ইঞ্জিনিয়ারিংয়ে স্নাতক ডিগ্রি, ২০০২ সালে সিঙ্গাপুরের ন্যাশনাল ইউনিভার্সিটি থেকে বিজ্ঞানে স্নাতকোত্তর ডিগ্রি এবং ২০০৪ সালে প্রেস্টন বিশ্ববিদ্যালয় থেকে এমবিএ অর্জন করেন। স্কুলের পড়া শেষ করার পর, তিনি বিভিন্ন প্রকৌশল এবং প্রকল্প পরিচালনার কাজ হাতে নেন, বিশেষ করে ২০০৪ সালের সুনামিতে ক্ষতিগ্রস্ত নয়টি বাড়ি পুনর্নির্মাণের প্রকল্প পরিচালক।   তিনি অ্যালায়েন্স অফ স্মল আইল্যান্ড স্টেটসের চেয়ারম্যানও।  ইব্রাহিম বাহ্যিকভাবে মার্কিন প্রেসিডেন্ট ডোনাল্ড ট্রাম্পের ২০১৭ সালের জলবায়ু পরিবর্তনের বিরুদ্ধে লড়াইয়ের জন্য প্যারিস চুক্তি থেকে আমেরিকাকে প্রত্যাহারের সিদ্ধান্তের সমালোচনা করেছেন।    তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মালদ্বীপের মন্ত্রী বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পরিবেশ মন্ত্রী